Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
30 มิ.ย. 2559

SET ยังไม่สามารถผ่านแนวต้าน 1,450 จุด….”ซื้อ”  KKP ได้ผลดีจากดอกเบี้ยต่ำ
ดัชนี SET อยู่ที่ 1,440.63 จุด -2.03 จุด -0.14% ปริมาณซื้อขาย 25,838 ลบ.
แนวรับ :  1,430  แนวต้าน : 1,450
สรุปทิศทางและแนวโน้มตลาด
SET ยังไม่สามารถยืนได้เหนือ 1,450 จุด: SET ปรับสูงขึ้นทดสอบแนวต้านที่ 1,450 จุด อีกครั้งในช่วงเปิดตลาด แต่ยังไม่สามารถผ่านไปได้ ด้วยแรงขายทำกำไรหุ้นกลุ่มธนาคาร อย่างไรก็ตามประเมิน Downside Risk จากการ “พักฐาน” ระหว่างวันจำกัด ขณะที่ระยะสัปดาห์คาดว่าจะปรับสูงขึ้นในรูปแบบ Sideways Up ไปที่ 1,472-1,474 จุด…แนะนำ “ซื้อ” 1) Consumption + Infrastructure Plays อย่าง ROBINS, CPN, BEAUTY, CK, SEAFCO และ “เก็งกำไร” CPALL RS 2) ผลดีจากดอกเบี้ยต่ำ อย่าง JASIF, DIF, CPNRF, KKP และ 3) คาดการณ์กำไร 2Q16 เติบโตเด่น อย่าง SGP, CPF
“ซื้อ” KKP…ผลดีดอกเบี้ยต่ำ, ราคาต่ำ Book และปันผลสูง 6.6-7.4%: แนะนำ “ซื้อ” KKP ด้วยเป้าหมายพื้นฐาน 50 บาท ด้วยปัจจัยสนับสนุนจาก 1) ผลการดำเนินงานเติบโตแกร่ง 22% ปีนี้ สูงสุดในกลุ่มธนาคาร และไม่มีปัญหาจากการตั้งสำรองจำนวนมากเหมือนกับธนาคารขนาดใหญ่ 2) รายได้จากธุรกิจหลักทรัพย์ผ่าน PHATRA เพิ่มขึ้นตามปริมาณการซื้อขายที่ดีในปีนี้ 3) ราคาหุ้นปัจจุบันยังต่ำกว่า Book Value ที่ 45 บาท หรือ PBV 0.93x ขณะที่ ROE เร่งตัวขึ้นจาก 8.9% ในปี 2015 เป็น 10.5% ปีนี้ และ 11.2-11.7% ในปี 2017-18 4)ให้ผลตอบแทนจากเงินปันผลสูง 6.6-7.4% ต่อปี (จ่ายปันผล 2 ปีครั้ง) และ 5) ในทางเทคนิคทะลุแนวต้านแบบ Wedge ประเมินแนวต้านที่จุดสูงสุดเดิมบริเวณ 44.75 หรือถัดไปที่ 46.0 บาท
 
หุ้นที่น่าสนใจทางเทคนิค
BWG “ซื้อ” ราคาหุ้นเริ่มดีดตัวขึ้นต่อหลังพักตัวไม่หลุดเส้นค่าเฉลี่ย 14 วัน สอดคล้องกับเส้นค่าเฉลี่ยทำ Golden Cross ยืนยันแนวโน้ม เป็นจังหวะซื้อเก็งกำไร มีแนวต้านแรกที่ 2.42 บาท และถัดไปที่ 2.50 บาท
FPI “ซื้อ” ราคาหุ้นแกว่งตัวยกฐานขึ้นทดสอบกรอบแนวต้าน 5.70 บาท พร้อมปริมาณการซื้อขายสูงโดดเด่น สอดคล้องกับเครื่องมือ DI+ กลับมาชี้ขึ้นตัด DI- เป็นจังหวะซื้อเก็งกำไร มีแนวต้านแรกที่ 5.85 บาท และเป้าหมายถัดไปที่ 6.00 บาท
VNG “ซื้อ” ราคาหุ้นแกว่งตัวขึ้นทะลุกรอบการพักฐานขาขึ้น Bullish Flag พร้อมปริมาณการซื้อขายหนาแน่น ระยะกลางทำรูปแบบ Cup with Handle เป็นจังหวะซื้อเก็งกำไร มีแนวต้านแรกที่ 14.70 บาท ผ่านได้มีแนวต้านถัดไปที่ 15.40 บาท